ජාතික ළමා ආරක්ෂක අධිකාරිය විසින් ක්‍රියාත්මක කරන 1929 ළමා උපකාරක දුරකථන සේවයෙන් දරුවන් සම්බන්ධයෙන් වන ගැටලු හා මවුපියන්ට උපදේශන සේවා ලබා ගැනීමට හැකිවන අන්දමින් ව්‍යාප්ත කිරීමේ නව වැඩපිළිවෙළක් සකස් කර ඇතැයි එම අධිකාරියේ සභාපති අනෝමා දිසානායක මහත්මිය පැවැසුවාය.ළමා අපයෝජන හා හිරිහැර සම්බන්ධයෙන් ළමා ආරක්ෂක අධිකාරියට වාර්තා වන පැමිණිලි සංඛ්‍යාව ඉහළ ගොස් ඇති අතර දරුවන් සම්බන්ධ ගැටලු මේ දුරකථන සේවාවට වාර්තා වන බවත් ඒ සඳහා යම් උපදේශන සේවාවක් සැපයීම ළමා ආරක්ෂණය වෙනුවෙන් ගන්නා වැදගත් පියවරක් බවත් දිසානායක මහත්මිය ප්‍රකාශ කරයි.මේ වන විට දුරකථන සේවාවේ අලුත්වැඩියා කිරීම් සිදු කරමින් පවතින බවත් ඉදිරි දෙසතිය තුළ එම කටයුතු අවසන් කර මවුපියන්ට සිය දරුවන් සම්බන්ධයෙන් ඇති ගැටලු සඳහා උපදේශන සේවා සැපයීමට අවශ්‍ය පහසුකම් සපයන බවත් සභාපතිනිය පැවසුවාය..